CELEX: 32021R1926
Language: hr
Date: 2021-11-05 00:00:00
Title: Provedbena uredba Komisije (EU) 2021/1926 оd 5. studenoga 2021. o odobravanju kontrola usklađenosti s tržišnim standardima za voće i povrće koje provodi Ujedinjena Kraljevina i o izmjeni Provedbene uredbe (EU) br. 543/2011 o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća

8.11.2021   
               
               
                  HR
               
               
                  Službeni list Europske unije
               
               
                  L 393/9
               
            
         PROVEDBENA UREDBA KOMISIJE (EU) 2021/1926
         оd 5. studenoga 2021.
         o odobravanju kontrola usklađenosti s tržišnim standardima za voće i povrće koje provodi Ujedinjena Kraljevina i o izmjeni Provedbene uredbe (EU) br. 543/2011 o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 91. točku (f),
         budući da:
         
                     (1)
                  
                  
                     U skladu s člankom 15. stavkom 1. Provedbene uredbe Komisije (EU) br. 543/2011 (2) Komisija može, na zahtjev treće zemlje, odobriti kontrole usklađenosti s tržišnim standardima koje provodi ta treća zemlja prije uvoza u Uniju.
                  
               
                     (2)
                  
                  
                     Nakon povlačenja Ujedinjene Kraljevine iz Unije 1. veljače 2020. i s obzirom na to da prijelazno razdoblje predviđeno Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju) istječe 31. prosinca 2020., Ujedinjena Kraljevina poslala je Komisiji zahtjev za odobrenje kontrola usklađenosti s posebnim tržišnim standardima koje Ujedinjena Kraljevina provodi prije uvoza u Uniju. Konkretno, Ujedinjena Kraljevina obvezala se poštovati zahtjeve za stavljanje na tržište voća i povrća nakon isteka prijelaznog razdoblja te je navela službeno tijelo i inspekcijska tijela iz članka 15. stavka 2. drugog podstavka Provedbene uredbe (EU) br. 543/2011.
                  
               
                     (3)
                  
                  
                     Na temelju toga Provedbenom uredbom Komisije (EU) 2020/2102 (3) odobrene su kontrole usklađenosti s tržišnim standardima za voće i povrće koje provodi Ujedinjena Kraljevina, određeno je službeno tijelo pod čijom se odgovornošću provode te kontrole te inspekcijska tijela zadužena za pravilne kontrole u Velikoj Britaniji te je Ujedinjena Kraljevina u Prilogu IV. Provedbenoj uredbi (EU) br. 543/2011 navedena s bilješkom.
                  
               
                     (4)
                  
                  
                     Iako se u skladu s člankom 6. stavkom 3. i člankom 7. stavkom 1. Sporazuma o povlačenju te člankom 5. stavkom 4. i člankom 13. stavkom 1. Protokola o Irskoj/Sjevernoj Irskoj uz taj Sporazum u vezi s Prilogom 2. tom Protokolu, Provedbena uredba (EU) br. 543/2011 primjenjuje na Ujedinjenu Kraljevinu i u Ujedinjenoj Kraljevini u odnosu na Sjevernu Irsku, članak 7. stavak 3. prvi podstavak tog Protokola predviđa da se u pogledu priznavanja u jednoj državi članici tehničkih propisa, ocjena, registracija, potvrda, odobrenja i ovlaštenja koje su izdala ili provela tijela druge države članice ili tijelo s poslovnim nastanom u nekoj drugoj državi članici, upućivanja na države članice u odredbama prava Unije koje se primjenjuju na temelju tog Protokola ne tumače se tako da uključuju Ujedinjenu Kraljevinu u vezi sa Sjevernom Irskom u pogledu tehničkih propisa, ocjena, registracija, potvrda, odobrenja i ovlaštenja koja su izdala ili provela tijela Ujedinjene Kraljevine ili tijela s poslovnim nastanom u Ujedinjenoj Kraljevini. Zato bi se kontrole usklađenosti s tržišnim standardima koje provodi inspekcijsko tijelo za Sjevernu Irsku trebale smatrati provedenima u trećoj zemlji, ne dovodeći u pitanje članak 7. stavak 3. četvrti podstavak tog Protokola.
                  
               
                     (5)
                  
                  
                     Stoga bi Komisija trebala odrediti i inspekcijsko tijelo zaduženo za pravilne kontrole za Sjevernu Irsku, kako je 9. travnja 2020. obavijestila Ujedinjena Kraljevina, te pojasniti unos koji se odnosi na Ujedinjenu Kraljevinu u Prilogu IV. Provedbenoj uredbi (EU) br. 543/2011.
                  
               
                     (6)
                  
                  
                     Provedbenu uredbu (EU) br. 543/2011 trebalo bi stoga na odgovarajući način izmijeniti.
                  
               
                     (7)
                  
                  
                     Radi jasnoće i pravne sigurnosti Provedbenu uredbu (EU) 2020/2102 trebalo bi staviti izvan snage.
                  
               
                     (8)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Odobrenje kontrola usklađenosti
            Odobravaju se kontrole usklađenosti s tržišnim standardima za voće i povrće koje Ujedinjena Kraljevina provodi prije uvoza u Uniju.
         
         
            Članak 2.
            Službeno tijelo i inspekcijska tijela
            
               1.   Službeno tijelo Ujedinjene Kraljevine iz članka 15. stavka 2. drugog podstavka Provedbene uredbe (EU) br. 543/2011 pod čijom se odgovornošću provode kontrole iz članka 1. ove Uredbe jest ministar za okoliš, hranu i ruralnu politiku (The Secretary of State for the Department for Environment, Food & Rural Affairs).
            
            
               2.   Inspekcijska tijela Ujedinjene Kraljevine zadužena za pravilne kontrole u smislu članka 15. stavka 2. drugog podstavka Provedbene uredbe (EU) br. 543/2011 jesu Inspektorat za tržište hortikulturnih proizvoda (Horticulture Marketing Inspectorate) za područje Engleske i Walesa, Odjel za hortikulturu i tržište hortikulturnih proizvoda škotske vlade (Horticulture and Marketing Unit) za područje Škotske i Ministarstvo poljoprivrede, okoliša i ruralne politike (Department of Agriculture, Environment and Rural Affairs) za područje Sjeverne Irske.
            
         
         
            Članak 3.
            Izmjena Provedbene uredbe (EU) br. 543/2011
            Prilog IV. Provedbenoj uredbi (EU) br. 543/2011 zamjenjuje se tekstom iz Priloga ovoj Uredbi.
         
         
            Članak 4.
            Stavljanje izvan snage
            Provedbena uredba (EU) 2020/2102 stavlja se izvan snage.
         
         
            Članak 5.
            Stupanje na snagu
            Ova Uredba stupa na snagu sedmog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  Provedbena Uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL L 157, 15.6.2011., str. 1.).
         
            (3)  Provedbena uredba Komisije (EU) 2020/2102 оd 15. prosinca 2020. o odobravanju kontrola usklađenosti s tržišnim standardima za voće i povrće koje provodi Ujedinjena Kraljevina i o izmjeni Provedbene uredbe (EU) br. 543/2011 o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL L 425, 16.12.2020., str. 84.).
      
      
         
            PRILOG
            
               
                  
                     „PRILOG IV.
                     
                        Treće zemlje čije su kontrole usklađenosti odobrene na temelju članka 15. i predmetni proizvodi
                     
                     
                                 Zemlja
                              
                              
                                 Proizvodi
                              
                           
                                 Švicarska
                              
                              
                                 Svježe voće i povrće
                              
                           
                                 Maroko
                              
                              
                                 Svježe voće i povrće
                              
                           
                                 Južna Afrika
                              
                              
                                 Svježe voće i povrće
                              
                           
                                 Izrael (*1)
                                 
                              
                              
                                 Svježe voće i povrće
                              
                           
                                 Indija
                              
                              
                                 Svježe voće i povrće
                              
                           
                                 Novi Zeland
                              
                              
                                 Jabuke, kruške i kivi
                              
                           
                                 Senegal
                              
                              
                                 Svježe voće i povrće
                              
                           
                                 Kenija
                              
                              
                                 Svježe voće i povrće
                              
                           
                                 Turska
                              
                              
                                 Svježe voće i povrće
                              
                           
                                 Ujedinjena Kraljevina:
                                 
                                             —
                                          
                                          
                                             Velika Britanija
                                          
                                       
                                             —
                                          
                                          
                                             Sjeverna Irska (*2)
                                             
                                          
                                       
                              
                                 Svježe voće i povrće
                              
                           
               ”
            
               (*1)  Odobrenje Komisije na temelju članka 15. daje se za voće i povrće podrijetlom iz Države Izrael, isključujući područja koja su pod izraelskom upravom od lipnja 1967., tj. Golansku visoravan, pojas Gaze, istočni Jeruzalem i ostatak Zapadne obale.
            
               (*2)  U skladu s člankom 6. stavkom 3. i člankom 7. stavkom 1. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. i člankom 13. stavkom 1. Protokola o Irskoj/Sjevernoj Irskoj u vezi s Prilogom 2. tom protokolu, za potrebe ove Uredbe upućivanja na države članice uključuju Ujedinjenu Kraljevinu u vezi sa Sjevernom Irskom. Međutim u skladu s člankom 7. stavkom 3. tog Protokola, u pogledu priznavanja u jednoj državi članici tehničkih propisa, ocjena, registracija, potvrda, odobrenja i ovlaštenja koje su izdala ili provela tijela druge države članice ili tijelo s poslovnim nastanom u nekoj drugoj državi članici, upućivanja na države članice u odredbama prava Unije koje se primjenjuju na temelju tog protokola ne tumače se tako da uključuju Ujedinjenu Kraljevinu u vezi sa Sjevernom Irskom u pogledu tehničkih propisa, ocjena, registracija, potvrda, odobrenja i ovlaštenja koja su izdala ili provela tijela Ujedinjene Kraljevine ili tijela s poslovnim nastanom u Ujedinjenoj Kraljevini.